Document ID: 32005R1709

KOMISIJOS REGLAMENTAS (EB) Nr. 1709/2005
2005 m. spalio 19 d.
nustatantis 2004-2005 prekybos metams apskaičiuotą alyvuogių aliejaus gamybą ir vienetinę pagalbos gamybai sumą, kuri gali būti išmokėta avansu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejaus ir riebalų rinkos organizavimo (1),
atsižvelgdama į 1984 m. liepos 17 d. Tarybos reglamentą (EEB) Nr. 2261/84, nustatantį bendrąsias pagalbos alyvuogių aliejaus gamybai ir pagalbos alyvuogių aliejaus gamintojų organizacijoms suteikimo taisykles (2), ypač į jo 17a straipsnio 1 dalį,
kadangi:
(1)
Remiantis Reglamento Nr. 136/66/EEB 5 straipsniu, vienetinė pagalbos gamybai suma turėtų būti pritaikyta kiekvienai valstybei narei, kurios faktinė gamyba yra didesnė už atitinkamą garantuotą nacionalinį kiekį, numatytą to straipsnio 3 dalyje. Siekiant įvertinti to viršijimo mastą, reikėtų Graikijos, Ispanijos, Prancūzijos, Italijos ir Portugalijos atveju atsižvelgti į apskaičiuotą valgomųjų alyvuogių gamybą, išreikštą alyvuogių aliejaus ekvivalentu pagal atitinkamus koeficientus, nustatytus Graikijai Komisijos sprendime 2001/649/EB (3), Ispanijai - Komisijos sprendime 2001/650/EB (4), Prancūzijai - Komisijos sprendime 2001/648/EB (5), Italijai - Komisijos sprendime 2001/658/EB (6) ir Portugalijai - Komisijos sprendime 2001/670/EB (7).
(2)
Reglamento (EEB) Nr. 2261/84 17a straipsnio 1 dalyje numatyta, kad nustatant vienetinę pagalbos valgomųjų alyvuogių gamybai sumą, kuri gali būti išmokėta avansu, reikėtų nustatyti konkrečių prekybos metų apskaičiuotą gamybą. Ta suma turėtų būti nustatyta tokia, kad būtų išvengta pavojaus išmokėti alyvuogių augintojams jiems nepriklausančias sumas. Ta suma taikoma ir valgomosioms alyvuogėms, kurios išreiškiamos alyvuogių aliejaus ekvivalentu.
(3)
Siekiant nustatyti apskaičiuotą gamybą, valstybės narės turi pateikti Komisijai informaciją apie kiekvienais prekybos metais prognozuojamą gamybą, išreikštą alyvuogių aliejumi, o prireikus išreikštą valgomosiomis alyvuogėmis. Komisija gali remtis kitais informacijos šaltiniais. Tuo remiantis reikėtų nustatyti kiekvienos valstybės narės apskaičiuotą alyvuogių aliejaus ir valgomųjų alyvuogių gamybą, išreikštą alyvuogių aliejaus ekvivalentu.
(4)
Nustatant avansu mokamos sumos dydį, reikėtų atsižvelgti į atskaitymus, skirtus alyvuogių aliejaus ir valgomųjų alyvuogių produkcijos kokybės gerinimo priemonėms, numatytoms Reglamento Nr. 136/66/EEB 5 straipsnio 9 dalyje ir Tarybos reglamento (EB) Nr. 1638/98 (8) 4a straipsnio 1 dalyje.
(5)
Šiame reglamente numatytos priemonės atitinka Aliejaus ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. 2004-2005 prekybos metams apskaičiuota alyvuogių aliejaus gamyba, įskaitant 2 dalyje nurodytą gamybą, yra:
-
480 711 tonų Graikijai,
-
1 117 841 tonų Ispanijai,
-
3 189 tonų Prancūzijai,
-
951 528 tonų Italijai,
-
45 050 tonų Portugalijai,
-
33 tonų Slovėnijai.
2. 2004-2005 prekybos metams apskaičiuota valgomųjų alyvuogių, išreikštų alyvuogių aliejaus ekvivalentu, gamyba yra:
-
10 900 tonų Graikijai, naudojant 13 % ekvivalentiškumo koeficientą,
-
59 131 tonų Ispanijai, naudojant 11,5 % ekvivalentiškumo koeficientą,
-
167 tonų Prancūzijai, naudojant 13 % ekvivalentiškumo koeficientą,
-
2 281 tonų Italijai, naudojant 13 % ekvivalentiškumo koeficientą,
-
730 tonų Portugalijai, naudojant 11,5 % ekvivalentiškumo koeficientą.
3. 2004-2005 prekybos metams vienetinė pagalbos gamybai suma, kuri gali būti išmokėta avansu, yra:
-
117,36 EUR už 100 kg Graikijai,
-
81,50 EUR už 100 kg Ispanijai,
-
117,36 EUR už 100 kg Prancūzijai,
-
67,12 EUR už 100 kg Italijai,
-
117,36 EUR už 100 kg Portugalijai,
-
117,36 EUR už 100 kg Slovėnijai.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. spalio 19 d.

Labels: 17
19
6